24.2.2022
DA
Den Europæiske Unions Tidende
L 45/1395 KOMMISSIONEN PILOTPROJEKTER
KAPITEL PP 01 — FORSKNING OG INNOVATION (fortsat) PP 01 22
(fortsat)
PP 01 22 01
(fortsat) Anmærkninger Det overordnede mål med dette pilotprojekt er at oprette den første offentlige EU-database over modeller baseret på humanbiologi og metoder uden brug af dyr, der giver forskersamfundet åben adgang til bl.a. projektevaluatorer og etiske bedømmelsesudvalg.
Der anvendes hvert år ca. 10 mio.
dyr i forsøg til forskning og testning i hele Unionen og ca. 200 mio.
på verdensplan.
I 2017 iværksatte Kommissionens Fælles Forskningscenter - EU's referencelaboratorium for alternativer til dyreforsøg (GD JRC EURL ECVAM) en række undersøgelser med henblik på at gennemgå eksisterende og nye modeller uden brug af dyr (NAM), der anvendes til forskning inden for syv sygdomsområder: 1) luftvejslidelser, 2) brystkræft, 3) immunonkologi, 4) immunogenicitet af avancerede terapeutiske lægemidler, 5) neurodegenerative lidelser, 6) hjertekar-sygdomme og 7) autoimmunitet.
I 2020 blev de to første undersøgelser (om luftvejslidelser og brystkræft) offentliggjort, mens de andre forventedes at følge i 2021.
På trods af denne bemærkelsesværdige indsats er der fare for, at dette arbejde hurtigt bliver forældet, eftersom den hastige stigning i viden ledsages af et fald i den nyttige levetid for denne viden.
Formålet med dette pilotprojekt er derfor at udvikle en automatiseret database baseret på kunstig intelligens (AI), som indsamler og strukturerer de NAM'er, der anvendes til biomedicinsk forskning.
NAM'er svarer til in vitro-metoder baseret på humane celler og kunstigt fremstillet væv eller in silico-modeller ved hjælp af computermodellering og -simulering.
Anvendelse af AI til at gennemsøge den store mængde offentliggjorte litteratur gør det muligt at skabe og vedligeholde en ajourført, avanceret videnkilde, der samler NAM'er anvendt i biomedicinsk forskning.
Desuden vil anvendelsen af AI gøre det muligt at udvikle et bæredygtigt design og gennemførelse af platformen, som let kan vedligeholdes af en tredjepart og yderligere finjusteres gennem lokalsamfundsbaseret støtte.
Ved at forstå og dele oplysninger om vellykkede NAM'er inden for biomedicinsk forskning forventes det, at det videnskabelige samfunds overgang til metoder baseret på humanbiologi vil blive fremmet, lettet og potentielt fremskyndet.
Faktisk er anvendelsen af modeller og metoder baseret på humanbiologi af afgørende betydning for at forbedre relevansen af biomedicinsk forskning, øge sandsynligheden for, at resultaterne vil blive omsat til at kunne anvendes på patienter, og for at fremskynde overførslen af forskningsresultater til kliniske og folkesundhedsmæssige praksisser.
Brugen af AI er af afgørende betydning for automatisering og en omkostningseffektiv genfinding af den enorme mængde data, der vil være nødvendig for at sikre, at denne viden forbliver ajourført og aktuel.
Faktisk har anvendelsen af AI allerede vist sin værdi, da den ofte anvendes af EU-institutioner såsom EFSA til automatisering af evidensbaseret videnskab.
Mål: Dette pilotprojekt vil resultere i udviklingen af Unionens første offentlige database over humanbiologibaseret NAM til biomedicinsk forskning.
Dette skal opnås gennem følgende: — kombinering af resultaterne fra de eksisterende syv undersøgelser fra GD JRC EURL ECVAM med henblik på oprettelse af en foreløbig database — anvendelse af disse resultater til at muliggøre træning af en AI-understøttet algoritme, som yderligere vil udfylde databasen og sikre, at den holdes ajour — udformning af yderligere integration med henblik på at udvide databasen til at omfatte NAM'er for andre sygdomme hos mennesker — udvikling af en brugervenlig webgrænseflade for at gøre det lettere for offentligheden at søge efter indhold og gøre det muligt at filtrere NAM for specifikke sygdomme hos mennesker